চোখে লেগে থাকার মতো ম্যাচ। এশিয়া কাপের ফাইনালে ভারতীয় নারী দলকে হারাল বাংলাদেশ নারী ক্রিকেট দল। প্রথমবারের মতো এই টুর্নামেন্টের ফাইনালে উঠেই জিতে নিল শিরোপা। এ আবেগ কেবল ক্রিকেটারদের ছুঁয়ে যায়নি, ছুঁয়েছে পুরো জাতিকে। তাদের সাফল্যে গলা ফাটিয়েছেন মাশরাফি বিন মুর্তজা-তামিম ইকবালরাও। শেষ ১ বলে ২ রানের ‘এডভেঞ্চার’ যেন টাইম মেশিনে চড়িয়ে বারবার নিয়ে যেতে চাইবে সমর্থকদের। কিন্তু যার ব্যাটে এসেছিল সেই মহাকাব্যিক ২ রান, তিনি জাতীয় দলের পেসার জাহানারা আলম। ওই ম্যাচের পর থেকে এখনো যেন স্বপ্নের মেঘে উড়ছেন তিনি।